ROZHODNUTIE POLITICKÉHO A BEZPEČNOSTNÉHO VÝBORU EUPOL AFG/1/2007
zo 16. októbra 2007
o vymenovaní veliteľa misie EUPOL AFGANISTAN
(2007/685/SZBP)
POLITICKÝ A BEZPEČNOSTNÝ VÝBOR,
so zreteľom na Zmluvu o Európskej únii, a najmä na jej článok 25 tretí pododsek,
so zreteľom na jednotnú akciu Rady 2007/369/SZBP z 30. mája 2007 o zriadení policajnej misie Európskej únie v Afganistane (EUPOL AFGANISTAN) (1), a najmä na jej článok 10 ods. 1,
keďže:
(1)
Článok 10 jednotnej akcie Rady 2007/369/SZBP ustanovuje, že Rada poveruje Politický a bezpečnostný výbor prijímaním príslušných rozhodnutí v súlade s článkom 25 zmluvy, vrátane právomoci prijímať následné rozhodnutia o vymenovaní veliteľa misie EUPOL AFGANISTAN.
(2)
Listom zo 6. októbra 2007 súčasný veliteľ misie informoval Európsku komisiu o svojom rozhodnutí ukončiť svoju zmluvu k 31. októbru 2007.
(3)
Generálny tajomník/vysoký splnomocnenec navrhol vymenovať za nového veliteľa misie EUPOL AFGANISTAN pána Jürgena Scholza,
ROZHODOL TAKTO:
Článok 1
Pán Jürgen Scholz sa týmto vymenúva za veliteľa misie EUPOL AFGANISTAN.
Článok 2
Toto rozhodnutie nadobúda účinnosť 1. novembra 2007.
V Bruseli 16. októbra 2007